Uspešan test leka protiv ugrušaka
Lek kangrelor za razredjivanje krvi, gubi dejstvo tokom nekoliko sati, tako da je moguće prestati sa njegovim unošenjem pred operaciju
Srčani stentovi ili cevčice otvaraju blokirane arterije i ponovo uspostavljaju cirkulaciju krvi. Oni takodje mogu da ojačaju oslabljene arterije i zadrže ih otvorenim. Stentovi se ugradjuju tokom uobičajene procedure koja se naziva angioplastija. Tokom te procedure, lekar provlači sićušnu, elastičnu tubu sa balončićem ili sličnim aparatom na njenom vrhu kroz krvni sud ka suženom ili blokiranom delu arterije. Nakon te procedure pacijent mora da uzima lekove za razredjivanje krvi kako bi se sprečilo stvaranje zagušenja u stentu. Problem nastaje kada pacijent koji uzima te lekove mora ponovo da bude podvrgnut hirurškoj operaciji. Kardiolog Erik Topol objašnjava dilemu. „ Doktor Topol je direktor Skrips naučnog instituta. On je bio jedan od autora studije u kojoj je učestvovalo 200 pacijenata kojima su ugradjeni stentovi i kojima je bila potrebna operacija na otvorenom srcu. Polovini grupe bio je dat lažni lek. Druga polovina primila je lek nazvan kangrelor, koji se daje intravenozno. Lek kangrelor za razredjivanje krvi, gubi dejstvo tokom nekoliko sati, tako da je moguće prestati sa njegovim unošenjem pred samu hirurušku operaciju. Ne samo što su pacijenti bili u mogućnosti da budu operisani ranije, kaže doktor Topol, već nisu imali nikakvih problema sa krvarenjem. „ Izveštaj o uspešnom testiranju novog leka za razredjivanje krvi, kangrelora, objavljen je u časopisu Američkog medicinskog udruženja.